Η **ομαδική σεξουαλική επίθεση** (στο εξής Ο.Σ.Επ.) είναι μια σεξουαλική επίθεση που γίνεται σε δημόσιο χώρο, ταυτόχρονα από μια μεγάλη ομάδα δραστών. Είναι συνήθως προμελετημένη και όχι αυθόρμητη. Οι δράστες συνήθως να ενεργούν υπό την  κάλυψη του πλήθους. Τα θύματα έχει αναφερθεί ότι θωπεύονται, γυμνώνονται, ή και βιάζονται.

Αίγυπτος
Στην Αίγυπτο, συνέβησαν αρκετές Ο.Σ.Επ. που έλαβαν ευρεία διεθνή κάλυψη. Στα αραβικά ο αντίστοιχος όρος είναι  تحرش جماعي (*taḥarrush jamāʿī*), που συχνά εσφαλμένα μεταγράφεται στα δυτικά μέσα ενημέρωσης ως "taharrush gamea" μετά από μια γερμανική έκθεση της αστυνομίας με αφορμή τις σεξουαλικές επιθέσεις στη Γερμανία την πρωτοχρονιά του 2015/16 .:15

Βιετνάμ
Τον Ιούλιο του 2015 υπήρξαν ισχυρισμοί ότι τουλάχιστον 20 κορίτσια στο πάρκο Ho Tay, στο Ανόι, είχαν κακοποιηθεί σεξουαλικά από μια ομάδα από περισσότερους από 70 άντρες που επιτέθηκαν και τις άγγιζαν ανάρμοστα. Οι άνδρες άγγιζαν τα κορίτσια και τους έσκισαν τα μπικίνι. Αναφέρεται ότι οι Βιετναμέζοι αξιωματούχοι κατηγόρησαν τα κορίτσια για την επίθεση. Οι παρευρισκόμενοι αγνόησαν την επίθεση ενώ συνέβαινε, και άλλοι επευφημούσαν και χειροκροτούσαν τους άνδρες που δημοσίευσαν φωτογραφίες από την επίθεση στο Facebook.

Γερμανία
Μετά την εισροή ενός εκατομμυρίου οικονομικών μεταναστών και προσφύγων, Ο.Σ.Επιθέσεις με περισσότερους από 1.000 άνδρες με «αραβική ή Βορειοαφρικανική εμφάνιση» συνέβησαν σε πολλές πόλεις της Γερμανίας, συμπεριλαμβανομένης της Κολωνίας, κατά τη διάρκεια των εορτασμών του Νέου Έτους 2015-2016.

Ηνωμένες Πολιτείες
Στην εκδήλωση  Woodstock 1999, τον Ιούλιο του 1999, η Αστυνομία διερεύνησε τέσσερις καταγγελίες για σεξουαλικές επιθέσεις και βιασμό. Τουλάχιστον ένας αυτόπτης μάρτυρας που εργαζόταν ως εθελοντής στην εκδήλωση, ανέφερε στην Washington Post ότι είχε δει μια γυναίκα που έκανε "crowd surfing" να  σύρεται ανάμεσα σε ένα γκρουπ φανατικών όπου βιάστηκε από πέντε άνδρες.

Στις 11 Ιουνίου 2000 τουλάχιστον 44 γυναίκες ανέφεραν ότι υπέστησαν  σεξουαλική κακοποίηση και ληστεία  από μια ομάδα 60 ανδρών κατά τη διάρκεια της Παρέλασης στην Ημέρα του Πουέρτο Ρίκο στη Νέα Υόρκη. Η αστυνομία επικρίθηκε έντονα για την αντιμετώπιση των επιθέσεων.

Το Φεβρουάριο του 2001, μάρτυρες είδαν ομάδες ανδρών να θωπεύουν γυναίκες, να τους σκίζουν τα ρούχα και να διεισδύουν χρησιμοποιώντας τα δάχτυλα κατά τη διάρκεια των εορτών του Mardi Gras στο Σιάτλ.

Ινδία
Αρκετές περιπτώσεις Ο.Σ.Επ. έχουν αναφερθεί στην Ινδία. Τον Ιούλιο του 2012 μια έφηβη είχε κακοποιηθεί σεξουαλικά μέχρι και 45 λεπτά από  μια μεγάλη ομάδα ανδρών  έξω από  μπαρ στο Guwahati του Assam. Κανείς δεν παρενέβη μέχρι να φτάσει η αστυνομία.

Πακιστάν
Η Βρετανή παρουσιάστρια τηλεόρασης Saira Khan ανέφερε το 2016 ότι είχε κακοποιηθεί σεξουαλικά από ένα πλήθος στο Πακιστάν το 2007, στα  γυρίσματα ενός ντοκιμαντέρ για το BBC. Κατηγόρησε το BBC ότι αγνόησε την επίθεση.

Σουηδία
Γυναίκες που συμμετείχαν στο "*We Are Sthlm"*, ένα καλοκαιρινό μουσικό φεστιβάλ  για εφήβους στη Στοκχόλμη, ανέφεραν το 2014 και το 2015 ότι είχαν περικυκλωθεί και κακοποιηθεί σεξουαλικά από ομάδες ανδρών, κυρίως εφήβους. Η αστυνομία κατηγορήθηκε ότι δεν δημοσιοποίησε τις επιθέσεις επειδή οι ύποπτοι ήταν ως επί το πλείστον Αφγανοί. Τα περιστατικά ήρθαν στο φως μόνο μετά τις επιθέσεις την παραμονή της πρωτοχρονιάς στη Γερμανία το 2015/16, οπότε η αστυνομία της Στοκχόλμης  κατηγορήθηκε για συγκάλυψη των γεγονότων, πράγμα που η ίδια αρνήθηκε.

Παραπομπές
----------

1. ↑  Barak, Gregg (2003). *Violence and nonviolence pathways to understanding*. Thousand Oaks, Calif: SAGE Publications. σελίδες 77–78. ISBN 0-7619-2696-8.
2. ↑  Shams, Alex (21 January 2016).
3. ↑   Αρχειοθετήθηκε 2016-01-22 στο Wayback Machine. "Bericht des Ministeriums für Inneres und Kommunales über die Übergriffe am Hauptbahnhof Köln in der Silvesternacht"], Ministerium für Inneres und Kommunales des Landes Nordrhein-Westfalen, 10 January 2016, pp. 1–15.
4. ↑  Water Park’s alleged mass sexual assault under scrutiny,
5. ↑  «Dozens Of Men Strip, Finger And Sexually Assault Women In Overcrowded Water Park (Photos)». *360Nobs.com*. Αρχειοθετήθηκε από το πρωτότυπο στις 7 Μαΐου 2016. Ανακτήθηκε στις 21 Μαΐου 2016.
6. ↑  «20 Or More Women Were Sexually Assaulted At A Vietnam Water Park And Nobody Seems To Care». *Elite Daily*. 14 Ιουλίου 2015. Ανακτήθηκε στις 21 Μαΐου 2016.
7. ↑  «Men Strip, "Finger" and Molest Bikini-Clad Girls at Water Park after Being Given Free Entry - RedWire Times Singapore - RedWire Times Singapore». *RedWire Times Singapore*. Αρχειοθετήθηκε από το πρωτότυπο στις 3 Μαΐου 2016. Ανακτήθηκε στις 21 Μαΐου 2016.
8. ↑  «Girls Molested and Stripped in Overcrowded Water Park». Αρχειοθετήθηκε από το πρωτότυπο στις 22 Απριλίου 2016. Ανακτήθηκε στις 30 Ιουνίου 2016.
9. ↑  «Water Park's alleged mass sexual assault under scrutiny». Ανακτήθηκε στις 21 Μαΐου 2016.
10. ↑  «Risking life and limb for a few dollars». *Thanh Nien Daily*. Ανακτήθηκε στις 21 Μαΐου 2016.
11. ↑  «String of New Year's Eve sexual assaults outrages Cologne». Deutsche Welle. 4 January 2016.. Ανακτήθηκε στις 19 March 2016.
12. ↑  Alona Wartofsky, "Police Investigate Reports of Rapes at Woodstock", *The Washington Post*, 29 July 1999.
13. ↑  Michael Ellison, "NY police 'ignored' park sex attacks", *The Guardian*, 17 June 2000.
14. ↑  Kamb, Lewis; Tracy Johnson (10 March 2001). «Many sexual assaults at Mardi Gras». *Seattle Post-Intelligencer*. Αρχειοθετήθηκε από το πρωτότυπο στις 12 March 2001. .
15. ↑  Helen Pidd, "Indian anger over media footage of girl being sexually assaulted", *The Guardian*, 15 July 2012.
16. ↑  "Apprentice star claims she was sexually assaulted in Pakistan", *Express Tribune*, 13 January 2016.
17. ↑  «Assaults at the Stockholm festival have never been fully investigated». *Dagens Nyheter*. 11 January 2016. .